**Programi Lëndorë: Teknologji me TIK**

**Për:**

**Mësimdhënësit e Teknologjisë me TIK**

**FUSHA: JETA DHE PUNA**

**Lënda: Teknologji me TIK**

**Klasa e VI**

**Hyrje**

Përmes kësaj fushe të Kurrikulës, nxënësit do të njihen me rolet e ndryshme të individeve në jetë dhe në punë, si anëtaret e familjes, qytetarët, prodhuesit, konsumuesit, punëdhënesit dhe punëmarrësit. Nxënësit do ta zhvillojnë vetëdijësimin dhe vetëbesimin për ekzistimin e mundësive të orientimit profesional (përzgjedhja e profesionit), përdorimit të TIK-ut.

Të nxënit në fushën e Kurrikulës Jeta dhe Puna nxënësve u mundëson:

• Të kuptuarit dhe ushtrimin e punës praktike në shtëpi, në shkollë dhe në komunitet.

• Ngritjen e kualiteteve personale për jetë dhe për punë.

• Të kuptuarit dhe përdorimin e teknologjisë për jetën dhe punën e përditshme.

• Përdorimin e TIK-ut për të avancuar nxënien dhe cilësinë e jetës së përditshme.

• Ushtrimin e zhvillimit të ndërmarrësisë dhe biznesit (simulimi)!

• Promovimin e kushteve të sigurta për jetë dhe për punë.

• Përgatitjen për jetën profesionale dhe karrierën e ardhshme (pikëpamjet)!

• Lehtësi komunikimi në / për jetë dhe për punë.

• Gatishmëri për mbrojtjen dhe ruajtjen e natyrës dhe të mjedisit.

Në këtë fushë në klasën e VI.të si lëndë barts është Teknologji me TIK ku dhe përfshihet një përqindje e madhe e konceptit kryesor të kësaj fushe. Planprogrmi i krijuar për këtë klasë fokusin kryesor e ka tek kjo lëndë.

Bashkë me lëndën Teknologji me TIK do të zhvillohen disa module të cilat synojnë të përmbushin konceptet kryesore të fushës Jeta dhe Puna për shkallën 3 si Këshillimi dhe Orientimi në Karriere, Puna dhe Edukimi për ndërmarrësi si dhe Edukimi për zhvillim të qëndrueshëm.

Lënda Teknologji me TIK synon të zhvilloj shkathtësitë praktike tek nxënësit duke filluar me përdorimin e letrës, drurit, veglave të punës, zhvillon të menduarit kritik gjatë krijimit të modeleve në praktike, gjithashtu nxitë bashkëpunimin punën në grupe dhe projekte të ndryshme.

Kjo lëndë lidhet ngushtë me Shekncat e natyrës /Fizikën ku dhe synihet të ketë një korelacion paraprak me temat dhe qëllimet kryesore të dy lëndëve.

Ndërsa, tek koncepte si Këshillimi dhe Orientimi në Karriere do të zhvillohet moduli i cili bazohet në literaturen e krijuar nga eksperte për këtë koncept.

**Qëllimi**

Qellimi i kësaj lënde është të zhvillojë nxënësit drejt arritjes së kompetencave, rezultateve të fushës dhe lëndës përmes praktikës dhe planprogramit gjithpërfshirës. Gjithashtu të përgatis nxënësit dhe ti orientoj ata drejt qëllimeve të veta, orientimit në karriere, dhe mësimit pjësëve të teknologjisë, prodhimit të letrës, drurit, përdorimin e tyre në praktike si dhe realizimin e projekteve përmes mësimeve praktike.

**Temat dhe rezultatet e të nxënit**

Nxënësit në klasën e gjashtë arrijnë rezultatet e të nxënit të lëndës (RNL) për temat e përcaktuara në tabelën e mëposhtme, të dala nga rezultatet e të nxënit të fushës (RNF) Jeta dhe Puna, të shkallës së tretë të kurrikulës (Shk 3) në Kurrikulën bërthamë për arsimin e mesëm të ulët:

|  |  |  |  |  |  |
| --- | --- | --- | --- | --- | --- |
| **Koncepti** | **RNF, TEMA dhe RNL** | | | | |
| **Teknologji duke përfshirë TIK-un** | **RNF:**  **1.Kuptimi dhe ushtrimi i punës praktike në shtëpi, në shkollë dhe në komunitet**   * 1. *Zbaton aktivitete individuale dhe në grup në mjedis shkollor dhe në komunitet*   2. *Kryen aktivitete konkrete praktike sipas planifikimit të parashtruar*   **2. Ngritja e kualiteteve personale për jetë dhe për punë**  *2.1 Kupton drejt dhe zbaton udhëzimet e shkruara dhe pasqyrimet pamore për aktivitete të ndryshme praktike*  **3. Kuptimi dhe përdorimi i teknologjisë për jetën dhe punën e përditshme**  *3.1 Përshkruan dhe analizon doracakët për vegla dhe makina të ekonomisë familjare*  *3.2 Përdor veglat, mjetet dhe materialet adekuate për të punuar produkte, modele të thjeshta, bazuar në skica dhe udhëzime*  **4. Përdorimi i TIK-ut për të avancuar nxënien dhe cilësinë e jetës së përditshme**  *4.1 Përdor informacione nga burime elektronike për të qartësuar njohuritë në kontekste të caktuara* | | | | |
| **Tema** | **Rezultatet e të nxënit të lëndës (RNL)** | | | |
| Materialet dhe përpunimi I tyre | **Nxënësi:**  Identifikon vetite elementare te materialeve të cilat përdoren ne industri dhe teknologji  Paraqet format e perpunimit te letres përmes shembujve praktik  Përshkruan përpunimin dhe prodhimin e drurit  Përshkruan metodat e përpunimit dhe formimit të materialeve,  fazat e punes  Shpjegon se ç’është lënda e parë, gjysmë prodhimet dhe prodhimet finale  Përdor veglat e punës dhe makinat elementare për aktivitete të ndyrhe në klasë  Përshkruan rrugën e ecurisë prej idesë deri te prodhimi  Përdor fjalor përkatës për lexim dhe emërtim të dokumntacioneve teknike.  Identifikon vetite elementare te materialeve të cilat përdoren ne industri dhe teknologji  Përshkruan metodat e përpunimit dhe formimit të materialëve(druri,letra),fazat e punës  Shpjegon se ç’është lënda e parë, gjysmëprodhimet dhe prodhimet finale  Tregon perdorimin e teknologjisë në mjedis nga hulumtimi i bërë në internet dhe libra të ndryshëm  Diskuton rëndesinë e pyjeve per shendetin e njeriut  Merr pjese ne organizime te ndryshme per ruajtjen e ambientit.  Bene punime te ndryshe me materiale ricikluese.  Identifikon materialet plastike te reciklueshme dhe ekologjike si dhe ato të pareciklueshme | | | |
| 2. Njeriu dhe shoqëria në teknologji | Nxënësi:  Tregon perdorimin e teknologjisë ne mjedis nga hulumtimi i bërë në internet dhe libra të ndryshëm  Dallon ndotje te ndryshme nga teknologjia në mjedisin shkollor  Tregon ndikimin e teknologjisë ne mjedisin ku jetojme  Harton një plan për parandalimin e ndotjeve nga teknologjia dhe mbrojtjen nga paisjet teknologjike të dëmshme për shëndetin  Kryen aktivitet praktike per te kuptuar realisht ndotjen nga teknologjia | | | |
|  | 3.Shkathtësitë e dizajnimit | **Nxënësi:**  Skicon prodhimin e thjeshte sipas :  vetive të materialit,  funksionit, estetikës,  çmimit, etj.  Vizaton objekte nëpër pjese te ndryshme bazuar ne madhesinë e objektit duke paraqitur funksionin e tyre.  Pershkruan rëndësinë e krijimit të një projekti per realizimin e punëve te caktuara  Vizaton planin e situates dhe hollesite e tij për objekte të ndryshme sipas udhëzimeve. | | | |
|  | **5.** Teknika Bujqesore dhe e ndertimtarise | **Nxënësi:**  Përshkruan menyrat e ndertimit tradicionale dhe bashkëkohorë  Përshkruan përbërjen e objekteve nga elementët e ndryshme të ndërrtimtarisë ne forma te ndryshme  Shpjegon parimet elementare të operacioneve punuëse te makinave bujqesore dhe të ndërtimtarise  Shpjegon përberjën e elemënteve të ndërtimtarisë  Shpjegon me anë te shembujve konkret përdorimin e makinave  Krijon një model të makinave bazuar në skicë me materiale nga druri në kabinet | | | |
|  | 7.Teknologjia e Informimit dhe komunikimit | **Nxënësi:**  Përdor Movie Maker për krijimin e filmit për metrazhin e shkurtër nga fushat e ndryshme.  Krijon planin për fomrat e ndryshme të komunikimit/sis.kompjuterik  Komunikon me paisje teknologjike për shkëmbimin e informatave.  Kryen proceduren per vizatim, llogaritje, regjistrim përmes kompjuterit,IPAD  Bën mirembajtjen dhe mborjtjen e kompjuterit përmes programeve aplikative  duke identifikuar problemet kryesore ne sistemin operativ  Krijon fajlla dhe foldera për akrivimin dhe krijimin e dokumenteve të reja.  Krijon dokumente me prgramët Paint,Calculator,Ë.Movie Maker  Kryen veprime të  ndryshme me pajisjet IPAD,PC, Ëindoës Phone për të kuptuar rëndësinë e aplikimit të tyre në jetën tonë.  Kryen veprime me pajisjet IPAD,PC ,Mob per te operuar dhe ruajtuar shënimet e ndryshme në ta    Paraktikon mësmit përmes lojërave në mavis beacon.  Paraqet grafikisht lidhjen LAN dhe Ëlan duke treguar aplikimin dhe rëndësine e tyre  Krijon storie digjitale me programe kompjuterike (psh.Movie maker) | | | |
| **Këshillim dhe orientim në karrierë** | **RNF :**  **1.Kuptimi dhe ushtrimi i punës praktike në shtëpi, në shkollë dhe në komunitet**  *1.2 Kryen aktivitete konkrete praktike sipas planifikimit të parashtruar*  **2. Ngritja e kualiteteve personale për jetë dhe për punë**  *2.1 Kupton drejt dhe zbaton udhëzimet e shkruara dhe pasqyrimet pamore për aktivitete të ndryshme praktike*  **4. Përdorimi i TIK-ut për të avancuar nxënien dhe cilësinë e jetës së përditshme**  *4.1 Përdor informacione nga burime elektronike për të qartësuar njohuritë në kontekste të caktuara*  **7.Përgatitja për jetën profesionale dhe karrierën e ardhshme**  *7.1.Shfaq qëndrime vendimmarrëse në situata të ndryshme duke dhënë arsyetim mbi vendimet që merr*  ***8.* Komunikimi në / për jetë dhe punë**  *8.1* *Identifikon burime të ndryshme të informimit e të orientimit për arsim, aftësim profesional dhe punësim (në medie, internet etj.)* | | | | |
| **Tema** | | **Rezultatet e të nxënit të lëndës (RNL)** | | |
| 8. Këshillimi dhe orientimi në karriere | | Nxënësi:  Planifikon hapat për karrierën bazuar në vendimmarrje.  Fiton njohuri, shprehi nga një gjerësi burimesh me qëllim përmbushjen e qëllimeve të paracaktuara nga vetë ai/ajo për planifikimin e karrierës.  Paraqet planin për të ardhmen në forma të ndryshme vizuele,teknologjike.  Përdor komunikmin elektronik për çështje të ndryshme oirientimi më karriere.  -Kryen punë praktike në ekip duke treguar forma të ndryshme vendimarrje në orientim në profesion. | | |
| **Puna dhe edukimi për ndërmarrësi** | **RNF:**  **1.Kuptimi dhe ushtrimi i punës praktike në shtëpi, në shkollë dhe në *komunitet***  *1.2 Kryen aktivitete konkrete praktike sipas planifikimit të parashtruar*  **2. Ngritja e kualiteteve personale për jetë dhe për punë**  *2.1 Kupton drejt dhe zbaton udhëzimet e shkruara dhe pasqyrimet pamore për aktivitete të ndryshme praktike*  *3.* **Kuptimi dhe përdorimi i teknologjisë për jetën dhe punën e përditshme**  *3.2 Përdor veglat, mjetet dhe materialet adekuate për të punuar produkte, modele të thjeshta, bazuar në skica dhe udhëzime*  **4. Përdorimi i TIK-ut për të avancuar nxëniën dhe cilësinë e jetës së përditshme**  *4.1 Përdor informacione nga burime elektronike për të qartësuar njohuritë në kontekste të caktuara*  **6. Promovimi i kushteve të sigurta për jetë dhe punë**  *6.1 Zbaton rregullat për mbrojtje dhe siguri, parandalon dhe ndihmon në menaxhimin e rreziqeve në punë*  ***8.* Komunikimi në / për jetë dhe punë**  *8.1* *Identifikon burime të ndryshme të informimit e të orientimit për arsim, aftësim profesional dhe punësim (në medie, internet etj.)* | | | | |
| **Tema** | | | | **Rezultatet e të nxënit të lëndës (RNL)** |
| 9.Të jesh ndërmarrës do të thotë | | | | Nxënësi:  Tregon rëndësinë e zhvillimit të ndërmarrësisë përmes aktiviteteve të ndryshme  Paraqet rolin e ndërmarrësit dhe aktivitetet në një ndërmarrje  Parqet një plan të një pune në ndërmrrje.  Krahason llojet e ndryshme të punëve dhe rregullat.  Identifikon rreziqet e ndryshme në vendin e punës dhe paraçet planin për parandilm ë tyre.  -Planifikon planin e kujdesit të punës në ndërmrrje. |
|  | | | |  |
| **Edukim për zhvillim të qëndrueshëm** | **RNF:**  **1.Kuptimi dhe ushtrimi i punës praktike në shtëpi, në shkollë dhe në komunitet**   * 1. *Zbaton aktivitete individuale dhe në grup në mjedis shkollor dhe në komunitet*   *1.2 Kryen aktivitete konkrete praktike sipas planifikimit të parashtruar*  **2. Ngritja e kualiteteve personale për jetë dhe për punë**  *2.1 Kupton drejt dhe zbaton udhëzimet e shkruara dhe pasqyrimet pamore për aktivitete të ndryshme praktike*  *3.* **Kuptimi dhe përdorimi i teknologjisë për jetën dhe punën e përditshme**  *3.1* *Përshkruan dhe analizon doracakët për vegla dhe makina të ekonomisë familjare*  **4. Përdorimi i TIK-ut për të avancuar nxënien dhe cilësinë e jetës së përditshme**  *4.1* *Përdor informacione nga burime elektronike për të qartësuar njohuritë në kontekste të caktuara*  *5.* **Ushtrimi i zhvillimit të ndërmarrësisë dhe biznesit**  *5.1* *Kupton aspektin etik dhe ekonomik të ekonomisë familjare e në veçanti veprimet kursimtare në familje*  **7.Përgatitja për jetën profesionale dhe karrierën e ardhshme**  *7.1.Shfaq qëndrime vendimmarrëse në situata të ndryshme duke dhënë arsyetim mbi vendimet që merr*  ***8.* Komunikimi në / për jetë dhe punë**  *8.1* *Identifikon burime të ndryshme të informimit e të orientimit për arsim, aftësim profesional dhe punësim (në medie, internet etj.)* | | | | |
| **Tema** | | | **Rezultatet e të nxënit të lëndës (RNL)** | |
| 4.Shkathtësitë e të punuarit | | | **Nxënësi:**  Pershkruan përpunimin e letrës dhe drurit tek aktivietet praktike  Punon në mënyrë të pavarur objektet të ndryshme nga druri dhe letra duke përdorur veglat elementare.  Skicon modele te ndryshme me ane te mjeteve te punes për realizimin praktik te tyre (modeli i vareses,ures)  Kryen aktivitete praktike në mënyrë të pavarur nga letra dhe druri me veglat elementare (maketa,modeleshtepise,ures) | |
| 6.Strukturat, mekanizmat, forcat dhe energjia | | | Nxënësi:  Përshkruan qarkun elektrik  me burim tensioni, me çelës dhe me shpenzues duke identifikuar kushtet e nevojshme që në qarkun elektrik të rrjedhë rryma;  Përshkruan simbolet elementare elektrike si dhe përdorimin e tyre në qarkun elektrik  Përshkruan burimet e ndryshme të energjisë elektrike,  baterinë, dinamon, akumulatorin, gjeneratorin, celulën diellore etj.  Paraqet praktikisht nje shembull te funksionimit te nje paisje elektrike shtepiake me kompjuter, hap pas hapi  Skicon skemat e lidhjeve të  ndryshme. | |

**Udhëzime metodologjike**

Metodologjia e mësimdhënies dhe nxënies përkufizohet si **:** sistem të strategjive, të metodave, të mënyrave e parimeve, mjeteve e teknikave, të cilat na shërbejnë si bazë për ndërtimin e konceptit të mësimit ose për organizimin e dhënies së mësimit në shkollë.

Në KKK-në e re metodolgjitë bazë të mësimdhënies janë :

Mësimdhënia dhe nxënësia me nxënësin në qendër dhe gjithëpërfshirjen: që si pjese e saj në Teknolgji me TIK mësimdhënësi/ja duhet të mbështetet në parimin e gjithëpërfshirjes, i cili merr parasysh dhe adreson stilet e ndryshme të të nxënit, mënyrën dhe shpejtësinë me të cilën mësojnë nxënësit, si dhe aspektet e tjera të diversitetit të nxënësve, duke përfshirë gjininë, moshën, kulturën, prejardhjen shoqërore dhe ekonomike, si dhe nevojat e veçanta të nxënësve, qoftë për aspektet e nxënies plotësuese qoftë për ato të nxënies shtese.\

Si metodologji tjetër me rëndësi të madhe është dhe mësimdhënia dhe nxënësia e bazuar në kompetenca ku përmes aktiviteteve praktike, instrumenteve në orë mësimore mund të aplikojme zhvillimin e kompetëncave si mendimtar kreativ, nxënës i sukseshëm etj.

Mësimdhënia dhe nxënia e diferencuar- nxënësit në këtë pjesë synohet të angazhohen në forma sipas stileve të të nxënit dhe formave të paraqitjes së ideve të tyre. Duke planifikuar mësimin, aktivitetin, instrumentet në formën e individit, jo grupit, atëherë themi se kemi analizuar secilin nxënës në orë duke arritur nxënien e difrencuar.

Mësimdhënia dhe nxënëia e bazuar në çështjet ndërkurrikulare *Integrimi i çështjeve ndërkurrikulare mund të realizohet përmes:*

- gjetjes së korrelacioneve midis lëndëve/temave apo njësive mësimore me qëllim të realizimit të ndonjërës nga kompetencat, p.sh., nëse tema mësimore është nga mbrojtja e mjedisit, ajo ndërlidhet edhe me çështje gjuhësore, letrare, teknologjike por edhe me matematikë, edukatë qytetare etj. ( shih në KB).

Mësimdhënia dhe nxënia e bazuar në çështjet jashtëkurrikulare një metodë ku nxënësit mund të zhvillojnë aktivitete jashtëmësimore psh: vizita në Megattronikë, në pyje, në fabrike tekstile etj.

Metodologjia ndërlidhë përmbajtjet e veçanta të lëndëve mësimore me qëllim të arritjes së rezultateve në të nxënit e fushave mësimore me rezultatet e të nxënit të kompetencave kryesore – për shkallë dhe nivele.

Thuajse, e gjithë veprimtaria e fushës Jeta dhe Puna bazohet në punën praktike. Metodat që përdoren te kjo fushë duhet të mundësojnë konkretizimin e teorisë në praktike.

Të nxënit në bashkëpunimbën të mundur që nxënësit të nxënë në mënyrë aktive dhe të shprehin shkathtësitë e tyre praktike. Të nxënit në bashkëpunim nxit të menduarit e rendit të lartë, ngre motivimin dhe moralin, mësohen shprehitë ndërvetjake, nxit mirëkuptimin midis nxënësve dhe grupeve etj.

**Udhëzime për vlerësim**

Duke u bazuar në dy llojet e rezultateve të të nxënit në nivel shkalle kurrikulare (kujto RNSH-kompetenca dhe RNF) dhe në planifikimet vjetore, dymujore dhe më pas javore e të orës mësimore, edhe përcjellja dhe vlerësimi i performancës së nxënësve në raport me këto planifikime, duhet të jetë në përputhshmëri me llojet e vlerësimit, siç janë përcaktuar në KKK, respektivisht KB-të (Kapitulli VII). Kjo do të thotë se gjatë tërë vitit shkollor (mësimor) do të bëhet vlerësimi i vazhdueshëm i performancës së secilit nxënës dhe fokus duhet të jenë arritjet e rezultateve që janë planifikuar në planifikimet dymujore, javore e të orës mësimore. Mbi mesataren e vlerësimit të vazhdueshëm, respektivisht mbi mesataren aritmetike të notave numerike që nxënësi është vlerësuar nga mësimdhënësi gjatë tërë vitit shkollor, bëhet vlerësimi përfundimtar në nivel klase dhe për secilën fushë kurrikulare, lëndë mësimore, nxënësit i vendoset nota shkronjë/numër, siç është paraparë në KB-të. Me të njëjtën procedurë duhet vazhduar me vlerësimin edhe në klasat pasuese përbrenda shkallës së caktuar kurrikulare dhe kështu për të arritur te vlerësimi përmbyllës në nivel shkalle kurrikulare (lexo procedurat e vlerësimit përfundimtar dhe përmbyllës në KB-të, kapitulli VII.)

Nëse dëshirojmë të matim progresin në arritjen e kompetencave, preferohet të ndjekim këtë procedurë:

* Së pari, për fushën e caktuar kurrikulare, përcaktojmë se cilat rezultate të kompetencave të planifikuara në planifikime mësimore do t’i matim;
* Pastaj përcaktojmë nivelin e arritjes të kompetencës për moshën e nxënësve, sepse këto rezultate, siç e dimë, duhet të arrihen deri në fund të shkallës dhe nuk janë të zbërthyera. (Kujto zbërthimin e rezultateve të kompetencave për klasë ! Shih pjesën e udhëzuesit II.3.1, Rezultatet e të nxënit për shkallë –kompetencë (RNSH) dhe arritshmëria e tyre shembullin e zbërthimit të rezultatit III.3, IV.1 (niveli III) dhe IV.1. (niveli II);
* Më pas caktohet tema apo njësia mësimore përmes së cilës matim rezultatin e kompetencës;
* Në fund caktohen kriteret e vlerësimit dhe teknikat e instrumentet adekuate përmes së cilave maten rezultatet e kompetencave (RNSH-të).

Si mund të bëhet vlerësimi i arritjes së rezultateve të të nxënit përmes njësisë mësimore?

Pasi keni përzgjedhur njësinë mësimore që do të zhvilloni në ditët në vijim, hartojeni një plan vlerësimi për këtë njësi. Përcaktoni rezultatet e të nxënit mbi bazën e RNSH dhe RNF (RNL), zgjidhni një teknikë të vlerësimit dhe caktoni kriteret e suksesit (kujto planifikimin e orës mësimore).

Njëra ndër strategjitë për vlerësim është edhe **Rubrika** që mund të përdoret nga vetë nxënësit për matjen e nivelit e arritjes së tyre. Kjo strategji e vlerësimit bazohet kryesisht në rezultatet e të nxënit të orës mësimore (plani i orës mësimor). Arritja e rezultateve demonstrohet në bazë të shkallës së përmbushjes së aktiviteteve. Secila shkallë e arritjes përcaktohet sipas ngjyrave.

Dosja (portfolio)

Është një koleksion i qëllimshëm i punimeve të nxënësve, që tregon për përpjekjet, përparimin dhe të arriturat e tij në fushë mësimore të caktuar. Këtu përfshihet pjesëmarrja e nxënësit në përzgjedhjen e përmbajtjes së dosjes, udhëzimet për përzgjedhje dhe kriteret e vlerësimit për të dëshmuar për meritat dhe dëshmitë e vetëreflektimit të nxënësit.

Ky lloj i vlerësimit është vlerësim për të nxënë (vlerësim formativ), pasi që për një kohë të gjatë vazhdimisht mblidhen informata për zhvillimin e nxënësit.

**Materialet dhe burimet mësimore**

Planifikimet mësimore me qasje të re u mundësojnë mësimdhënësve të jenë autonomë në përzgjedhjen e përmbajtjes, metodologjisë së mësimdhënies dhe gjithashtu të materialeve mësimore.

Mësimdhënësit, mbi bazën e përmbajtjes mësimore, metodave dhe teknikave të mësimdhënies, përzgjedhin materialet mësimore që janë në funksion të zhvillimit të kompetencave të identifikuara dhe parimeve të KKK-së. Përzgjedhja adekuate e materialeve konform temës mësimore dhe potencialeve të nxënësve ndikon në stimulimin e progresit të tyre drejt zhvillimit të shprehive dhe shkathtësive të nevojshme për jetë dhe punë.

Sot, teksti mësimor nuk konsiderohet si burim i vetëm dhe i mjaftueshëm për zhvillimin e kompetencave të nxënësit, sepse nuk mund t’i përcjellë zhvillimet e shpejta që po ndodhin në fushat e ndryshme të jetës shoqërore dhe gjithashtu nuk është i përshtatshëm për gjithë nxënësit/et të së njëjtës moshë sa u përket niveleve të njohjes.

Kjo na bën me dije se mësimdhënësit duhet të sigurojnë edhe materiale të tjera mësimore për të ndihmuar nxënësit në zhvillimin e kompetencave. Materialet mësimore nuk do të thotë të jenë domosdo të shtrenjta dhe të sofistikuara. Shumë aktivitete mësimore mund të realizohen edhe me materiale të krijuara nga mësimdhënësit, por edhe nga vetë nxënësit, ***kujto të nxënit duke vepruar!***

Krijimi i këtyre materialeve mund të bëhet edhe me materiale ricikluese, si letër, gazeta, rroba të vjetra, ambalazhe të ushqimeve, copëza të drurit, gjethe, litarë, kopse rrobash... etj, respektivisht me gjëra të cilat mund t’i ketë çdo shtëpi dhe që nuk i përdor më. Gjithashtu, në disa raste mësimdhënësit së bashku me nxënës mund t’i riciklojnë edhe vetë.

Si materiale për klasën e gjashtë mund të përdoren druri, letra, ngjitësi, pastaj mjetet e punës duhet të përshtaten moshës së nxënësve dhe të sigurohet forma e parandalimit të rrezikut në punë praktike.

Për realizimin e aktiviteteve të planifikuara mësimdhënësi mund të përdorë burime të ndryshme, qoftë elektronike, por edhe të shkruara, si: librat të punës, broshura, atllase, enciklopedi, softuerë arsimore, projekte, studime të ndryshme, analiza etj.

Gjithashtu, është shumë me rëndësi që nxënësit dhe mësimdhënësit të bashkëpunojnë edhe në prodhimin e materialeve të ndryshme didaktike përmes shfrytëzimit të burimeve të teknologjisë informative.

**Çështje ndërkurrikulare**

Në kuadër të fushës kurrikulare Jeta dhe Puna, një ndër qëllimet e rëndësishme të saj është realizimi i çështjeve ndërkurrikulare. Kjo do të ndihmojë në arritjen e kompetencave kryesore të parapara me KKK. Disa nga çështjet ndërkurrikulare që duhet të merren në konsideratë në këtë nivel, por që mund të trajtohen në vazhdimësi edhe në nivelet e tjera, janë:

* Njohja e medies
* Zhvillimi i qëndrimeve ekologjike;
* Gjuha dhe shkathtësitë e komunikimit
* Barazia gjinore dhe toleranca;
* Puna vullnetare.
* Edukimi për rrezikun nga fatkeqësitë natyrore.
* Shkathtësitë e buta për jetë

Më shumë për këto çështje konsultojeni Kurrikulën bërthamë për arsimin e mesëm të ulët.